Diari Oficial de la Generalitat Valenciana


Sumari del DOGV 211, del 13-12-1984 (1984/803666)

ORDRE de 26 de novembre de 1984, de la Conselleria d'Indústria, Comerç i Turisme, per la qual es regula la concessió de subvencions a entitats privades amb finalitats de promoció Turística.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   211

Data del DOGV
:   13-12-1984

Secció del DOGV
:   ALTRES DISPOSICIONS

Número del document
:   1984/803666


Data del document
:   26-11-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 26 de novembre de 1984, de la Conselleria d'Indústria, Comerç i Turisme, per la qual es regula la concessió de subvencions a entitats privades amb finalitats de promoció turística.  
A fi de contribuir a la planificació i realització per les entitats privades d'activitats que suposen una aportació al foment i la promoció del turisme, aquesta Conselleria, havent-hi dotacions pressupostàries corresponents i d'acord amb les competències assignades pel Decret 21/84, de 21 d'agost, del Consell de la Generalitat Valenciana, ha disposat:   
Article 1.r  
Es convoca concurs públic per a la concessió de subvencions per import d?1.161.189 pessetes a entitats privades que realitzen activitats amb finalitats de promoció turística de la Comunitat Valenciana.   
Article 2.n  
Podran sol·licitar subvencions totes les Associacions, Institucions i Organismes Privats sense ànim lucratiu per a la realització d'activitats la finalitat de les quals siga l'assenyalada en l'article anterior.   
Article 3.r  
1. Les instàncies, dirigides al Conseller d?Indústria. Comerç i Turisme, seran presentades en el termini màxim de 20 dies naturals a partir de la publicació d'aquesta Ordre en el Diari Oficial de la Generalitat Valenciana, a través dels Serveis Territorials de Turisme o per qualsevol dels mitjans establerts en l'article 66 de la Llei de Procediment Administratiu, acompanyades de la documentació següent:   
a) Memòria explicativa del projecte d'activitats.   
b) Pressupost detallat d'aquest.   
c) Sistema de finançament previst.   
2. La Conselleria d'Indústria, Comerç i Turisme podrà recaptar del sol·licitant l'aportació de qualssevol al tres dades complementàries que estime necessàries.   
Article 4.t  
Una vegada finalitzat el termini de presentació de sol·licituds, a proposta de la Direcció General de Turisme, el Conseller d'Indústria, Comerç i Turisme dictarà resolució en la qual, en cos de resultar positiva, hom determinarà la quantia de l'ajuda concedida.  
Article 5.é  
Els pagaments s'ordenaran amb la justificació prèvia pel beneficiari de la subvenció de la realització de projecte d'activitats, d'acord amb la sol·licitud presentada i segons indique la resolució.   
Per causa justificada, excepcionalment; i a sol·licitud del beneficiari, la Conselleria d'Indústria, Comerç i Turisme podrà avançar el pagament de les subvencions amb anterioritat a la realització del projecte aprovat, amb la presentació prèvia de les garanties suficients del fidel compliment d'aquest.   
Article 6.é  
En el supòsit que el beneficiari de les ajudes incomplís la destinació de la subvenció o qualsevol de les normes aplicables, es declararà l'obligació de reintegrar a la Tresoreria General de la Generalitat Valenciana les quantitats percebudes, sense perjudici de les altres accions que s'hi escaiguen.   
Les quantitats referides tindran la consideració d'ingressos públics a tots els efectes.   
DISPOSICIONS FINALS  
Primera  
El Director General de Turisme queda facultat per dictar les disposicions necessàries per al desenvolupament i l'aplicació del que estableix aquesta Ordre.   
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 26 de novembre de 1984.   
El Conseller d?Indústria, Comerç i Turisme,  
SEGUNDO BRU I PARRA